Publication: Magyar Közlöny
Issue: MK-2003-152 (Year: 2003, Number: 152)
Era: 1990-2004
Section: Nem igényelhetõ a hozzájárulás a — Polgári Törvénykönyvrõl szóló 1959. évi IV. törvény 685. § b) pontjában
Paragraph Index: 1218

b) Fogyatékos gyermekek, tanulók kollégiumi ellátása Fajlagos összeg: 710 000 forint/gyermek, tanuló A hozzájárulást a helyi önkormányzat az általa fenntartott diákotthonba, kollégiumba a szakértõi és rehabilitációs bizottság szakvéleménye alapján felvett fogyatékos tanulók után veheti igénybe, függetlenül attól, hogy külön erre a célra létrehozott intézményben, illetve a többi tanulóval együtt szervezik-e meg az ellátást. E hozzájárulás igényelhetõ akkor is, ha a fogyatékos gyermek — a szakértõi és rehabilitációs bizottság szakvéleménye alapján, a kollégiummal együtt, többcélú intézmény keretében mûködõ óvodában — az óvodai nevelés mellett kollégiumi ellátásban is részesül. A gyámhatósági határozattal ideiglenes hatállyal elhelyezett, átmeneti vagy tartós nevelésbe vett, illetve állami vagy intézeti nevelésbe vett gyermek, tanuló után ez a hozzájárulás nem igényelhetõ. Ha a gyermekvédelmi szakellátást nem 2003/152. szám a fogyatékos tanulók kollégiumi ellátását is biztosító önkormányzat nyújtja, akkor az illetékes területi szakszolgálatot fenntartó önkormányzatnak legalább e normatív hozzájárulásoknak megfelelõ összeget meg kell térítenie az elhelyezettek után, az ott meghatározott feltételek megléte esetén.

Source: https://magyarkozlony.hu/hivatalos-lapok/ee39cfdd090c48d65b3f3366dc96e63a162b5fc9/dokumentumok/57059bbc4afff3f27a2921b282b32228b0700915/letoltes